Ганна Герман, адна з вельмі набліжаных да прэзідэнта асобаў, кажа, што Януковіча не змог прабачыць дэмаршу Пуціна падчас святкаванняў 1025-годдзя хрышчэння Русі, якія мелі месца ў Кіеве ўлетку. На галоўнае мерапрыемства, куды прэзідэнцкая адміністрацыя прывезла ўвесь праваслаўны клір, Пуцін спазніўся хвілін на 15–20, быццам падкрэсліваючы свой асаблівы больш высокі за Януковіча статус. З улікам таго, што Януковіч вельмі праваслаўны, той выпадак мог сапраўды выклікаць у яго нейкі негатыў.